Odvojih se od Sarajeva...
<s>Odvojih se od Sarajeva, tuga me mori</s>

<s>Rastadoh se od prijatelja šehera, to mi ranu tvori</s>

<s>Čovjeku se čini u njemu može dugo živjeti,</s>

<s>Jer u Sarajevu na hiljade česmi - vode života - žubori.</s>

<s>Šeher Sarajevo kad oštre zime zazime</s>

<s>Sijedi starci i momci u halvete se okupe</s>

<s>Al' u proljeće kad behar probehara</s>

<s>Perivoj ružičnjak u džennet se pretvara</s>

<s>Do neba se uzdiže vika vinopija</s>

<s>Svijet obavija vriska bekrija</s>

<s>U to doba ljepotice u šetnju krenu</s>

<s>Društvo prijatelja svaku stranu Sarajeva čini okićenu</s>

<s>Bekrije sarajske, pićem u osami</s>

<s>U kultu bašče s društvom su zasjeli</s>

<s>U ćošku, zaljubljeni, iz očiju</s>

<s>Lijevaju suze, jecaji se čuju</s>

<s>Upoznao nisam te hurije, vidjeti ih treba</s>

<s>Ta svugdje su cijenjene ljepotice Sarajeva</s>

<s>Darujemo pobožnima džennetske djevice</s>

<s>A zar vam nisu dovoljne sarajevske ljepotice</s>

<s>Kako ih se zaboga mogu okaniti</s>

<s>Kad me iz busije crne oči počinju strijeljati</s>

<s>Nekad možeš plakati, a nekad se veseliti</s>

<s>Tužni Nerkesijo, tako je ako ćeš u Sarajevu biti</s>

<s>Ljepotice kao mjesec tužnom dušu razvedre</s>

<s>A dragane Sarajeva na plač te navode</s>

<s>Znani su, učeni, ne kažem</s>

<s>Ali i inače da vam ne slažem</s>

<s>Nije lijepo takvih se sjećati</s>

<s>I na sarajevske tvrdice se potsjećati</s>

<s>U društvu stožera pjesnika biti</s>

<s>Znači veliku sreću dokučiti</s>

<s>Srž i misao plemića Sarajeva</s>

<s>Uvod zbirke uglednika Ahmed Čelebija</s>

<s>Svojom darežljivošću časni šeher je oživio</s>

<s>Tako mi Boga duša Sarajeva je postao.</s>

<s>Poezija
Sarajevo
Muhamed Nerkesija</s>

